projecte-aina/catalan_government_crawling huggingface dataset:
El secretari de Transparència i Govern Obert de la Generalitat, Jordi Foz, va lliurar, el passat dia 5 de març, el Premi Participa a l'Escola 2019 als alumnes del centre de primària El Rodonell a Corçà (Baix Empordà).
L'acte, celebrat a la Sala Municipal de Corçà, va comptar amb la participació d'autoritats locals i responsables del projecte, alumnes i membres del projecte premiat, un projecte que ha permès organitzar dues activitats tenint en compte la comunitat educativa i municipal: la diada de la gent gran, Tots en Moviment, i la Marxa Solidària, la recaptació de la qual han destinat a l'ONG Tirita Clown.
El Premi Participa a l'Escola, premia experiències de participació i foment dels valors democràtics a l'escola amb una dotació econòmica d'11.000 euros a dividir entre municipis amb població superior als 20.000 habitants i inferior.
En aquesta convocatòria del premi s'han presentat set projectes de centres educatius per a la modalitat d'escoles de municipis de menys de 20.000 habitants i quinze per a la de centres educatius de municipis de més de 20.000 habitants.
El centre premiat a la categoria de més de 20.000 habitants és l'Institut Quatre Cantons, de Barcelona, amb el projecte Endavant amb el pati: un espai per a tothom que rebrà el guardó al mes de juny.
El Departament de Territori i Sostenibilitat, conjuntament amb l'Agència Catalana de l'Habitatge, han obert les dades relatives al preu mitjà del lloguer a Catalunya per municipi i per àmbit supramunicipal.
Aquestes dades, provinents del registre de les fiances de lloguer d'habitatges dipositades a l'Institut Català del Sol, han estat incorporades també a un visor que mostra l'evolució del preu del lloguer d'habitatges i del nombre de lloguers constituïts per municipis.
Els datasets permeten visualitzar que en uns deu anys, des de 2008, es va duplicar el nombre de lloguers constituïts, i també que el municipi amb un preu mitjà de lloguer més elevat al 2018 era Sant Cugat del Vallès, una tendència creixent a l'àrea metropolitana.
Aquesta evolució es pot mantenir a l'alça si seguim les previsions de NNUU segons les quals al 2050 viuran a les ciutats 3.000 milions de persones més, mentre que les poblacions rurals aniran reduint població.
El Departament de Treball, Afers Socials i Famílies ha obert les dades relatives al Registre de Cooperatives de Catalunya i ha obtingut el reconeixement de bona pràctica per part de l'associació ASEDIE, Associació Multisectorial de la Informació.
L'obertura del Registre de Cooperatives suposa un referent intern per a la Generalitat de Catalunya i ofereix una resposta a una situació semblant a la què es produeix amb altres datasets: la seva reutilització per part la ciutadania és força elevada, amb més de 1.200 visites i més de 250 descàrregues a data d'avui.
El que s'ha realitzat en aquest cas és una millora en l'aplicació nativa del registre; actualment registre és capaç de generar documents en format CSV i JSON que es poden vincular mitjançant API, a través del catàleg de dades obertes.
La directora general de Transparència i Dades Obertes, Núria Espuny, va presentar, el passat dia 6 de març, la 6a edició del Cafè amb Dades: Dades en lila per a la igualtat, que es va celebrar al Palau de la Generalitat.
L'acte va servir per sensibilitzar sobre la importància de les dades obertes per combatre el masclisme.
Per a Núria Espuny l'objectiu no és obrir les dades, sinó que aquestes serveixin per fer seguiment de les polítiques públiques, poder treballar per impulsar el canvi i millorar.
També va remarcar que les dades són molt importants per visibilitzar les diferències per qüestió de gènere, denunciar-les i prendre mesures per contrarestar-les.
En aquest sentit, va avançar que la Direcció General ha encarregat un estudi sobre les dades prioritàries a obrir per tal de combatre la discriminació, les desigualtats i la violència masclista.
Amb gran èxit d'assistència, la sessió va comptar amb la participació de tres ponents de nivell que van explicar els seus projectes per a visibilitzar la encara desigual situació de la dona respecte a l'home així com la violència masclista.
Marta Delatte, cap d'investigació de Liquen Data Lab, va presentar les conclusions de l'informe encarregat per la direcció general per a la priorització d'obertura de dades per a la igualtat de gènere.
Va destacar que existeix una manca real d'accés a les dades i això és un impediment per poder aplicar la perspectiva de gènere.
Lourdes Muñoz, d' Iniciativa Barcelona Open Data, va presentar el projecte Equal, que ha permès disposar d'una base de dades que recull informació sobre el llenguatge sexista que es fa servir a Instagram.
Finalment, la periodista Karma Peiró va presentar el webdoc: "Desprotegides, malgrat tot" una anàlisi en format storytelling sobre el greu problema estructural de la violència contra les dones.
Peiró va qüestionar l'efectivitat de les polítiques públiques existents per eradicar la violència masclista.
El Pla de Govern Obert 2019-2020, aprovat pel Govern el mes de juny de 2019, té com a objectiu fixar el marc estratègic de futur de la Generalitat de Catalunya en l'àmbit del govern obert.
Posem a la vostra disposició una infografia i un visor interactius que permeten visualitzar els avenços del Pla en data 31 de desembre de 2019.
A finals d'any, el grau mitjà de compliment del Pla superava el 50%, i els àmbits que més havien avançat eren els de participació ciutadana i qualitat democràtica, juntament amb el d'organització i serveis.
La mitjana de compliment dels àmbits del bon govern i el treball en xarxa, en canvi, es troben encara per sota del 50%.
El Pla va identificar aquelles actuacions que està previst dur a terme al llarg d'aquest bienni, però de fet traspassa aquest horitzó temporal i defineix la visió per a l'any 2023, entesa com l'escenari que la Generalitat voldria haver assolit en l'àmbit del govern obert d'aquí a quatre anys.
La infografia interactiva, una bona eina per a veure l'evolució dels objectius, recull els avenços tant a nivell global, com pels àmbits, els objectius estratègics, els objectius operatius i les actuacions en què s'estructura el Pla.
El Pla de Govern Obert consta de 7 àmbits, 7 objectius estratègics, 24 objectius operatius i 138 actuacions.
La Secretaria de Transparència i Govern Obert posa a disposició de la ciutadania, periodistes, activistes i experts el visor d'activitat dels alts càrrecs, que recull, a partir de dades obertes, la informació a què obliga el Codi de Conducta dels Alts Càrrecs.
La Secretaria de Transparència i Govern Obert posa a disposició de la ciutadania el visor d'activitat dels alts càrrecs.
El visor recull les dades relatives a les obligacions establertes pel Codi de Conducta dels Alts Càrrecs i Personal Directiu, que també es troben en obert.
El visor mostra en dos idiomes la informació sobre 4 ítems relacionats amb:
L'accés al visor està disponible en l'apartat "Direcció Pública" del Portal de Transparència.
Us anirem informant de les nostres activitats en les properes setmanes.
P er estar al dia de la informació sobre govern obert, recordeu que podeu seguir-nos a twitter a través de: @ governobertcat i @ opendatacat
Els terminis de gestió de tràmits que tenen establert un calendari han quedat suspesos però aquells que són de presentació continuada estan completament operatius.
Al llarg del 2019 s'han dut a terme els projectes més votats resultants del procés de participació d'entitats ambientals i pressupostos participatius impulsat pel Departament de Territori i Sostenibilitat.
Es tractava dels primers pressupostos participatius que organitzava la Generalitat de Catalunya.
Aquesta iniciativa ha respost a la demanda de les entitats ambientals registrades de destinar una determinada quantitat de diners de què disposa el Departament a activitats seleccionades pel món de l'associacionisme mediambiental.
Els objectius dels pressupostos participatius han estat dos: per una banda, fer partícips a les entitats ambientals catalanes en les polítiques i accions de suport al tercer sector ambiental, i en la promoció del voluntariat ambiental de natura; i per l'altra, socialitzar l'Estratègia del Patrimoni Natural i la Biodiversitat de Catalunya 2030 (Estratègia ÉsNatura), i promoure la realització d'accions per fomentar-ne la implicació social.
Les iniciatives que s'han dut a terme pertanyen a tres àmbits diferents: la sensibilització, els recursos i formació, i la governança.
La secretaria de Medi Ambient i Sostenibilitat va comprometre's a dur a terme els 6 projectes més votats:
L'execució global del projecte se situa actualment en un 72,9% del total, ja que el darrer projecte encara s'està desenvolupant.
S'han dut a terme sis projectes, sorgits de les propostes ciutadanes valorades en 75.000€
Finalitza la fase de participació del procés participació del Pacte Nacional per a la Societat del Coneixement (PN ) que es va desenvolupar durant els mesos d'octubre i novembre de l'any passat.
El procés participatiu, impulsat pel Departament d'Empresa i Coneixement, amb el suport de la Secretaria de Transparència i Govern Obert, es va posar en marxa per donar veu a la ciutadania i enriquir amb aquesta els treballs encarregats als membres del PN.
Els membres del pacte són un conjunt de persones representants i expert e s en matèrica de societat del coneixement.
El procés va permetre la participació tant a nivell presencial ( amb 12 trobades presencials, cinc de caire temàtic i set territorials), com en línia, a través de la plataforma participa.gencat.cat.
S'hi va debatre sobre el sistema de recerca i les infraestructures, el talent, l'educació superior, la dimensió econòmica i la dimensió gl obal del sistema de coneixement.
Les sessions van tenir lloc a Tortosa, La Seu d'Urgell, Vilafranca del Penedès, Girona, Manresa, Lleida, Tarragona, Mataró, Sant Cugat i Barcelona.
Les sessions temàtiques van comptar amb xerrades introductòries d'experts sobre les temàtiques a treballar durant la trobada.
Durant les trobades presencials es va convida r a les persones participants a projectar-se en el temps i a pensar en com seria el futur ideal del sistema de coneixement de Catalunya.
En total van participar 250 persones i s'han recolli t 133 propostes, que es poden consultar a l a pàgina web i que han estat traslladades als diferents grups de treball responsables de redactar el document del Pacte Nacional per a la Societat del Coneixement.
Algunes de les idees sorgides del debat són:
Durant les properes setmanes està previst que els membres del Pacte Nacional per a la Societat del Coneixement presentin el document final del pacte.
Seguint el criteri habitual quant a la publicació d'informes sobre l'exercici del dret d'accés a la informació a la Generalitat, us anunciem la publicació de l'informe relatiu al 1er semestre de 2019 i les dades més rellevants del mateix.
És de destacar que les sol·licituds presentades ascendeixen a 620, la qual cosa en confirma un creixement sostingut,
tenint en compte que al primer semestre de l'any 2017 van tenir entrada 385 sol·licituds d'accés, i al primer semestre
Aquest semestre l'informe presenta dues novetats destacades en relació amb els informes semestrals anteriors: d'una
banda, es distingeixen per separat, en dos gràfics diferents, els límits a l'accés a la informació pública aplicats, de les causes d'inadmissió que s'han fet valer; i de l'altra, s'insereix un nou gràfic per donar compte de les sol·licituds d'accés que han estat acumulades a d'altres expedients.
El curs 2019-2020 ha estat ben diferent dels anteriors.
La pandèmia per la COVID19 ha provocat que la comunitat educativa s'hagi enfrontat a reptes inèdits.
Per aquest motiu els projectes que optin al premi aquesta edició de ben segur seran diferents als d'altres anys.
Us encoratgem a optar al premi i explicar-nos les vostres experiències, tant si es tracta de projectes participatius que no van poder finalitzar com estava previst com si aquesta situació tan especial us ha fet dissenyar actuacions adaptades a les circumstàncies del confinament.
Som conscients del reptes encara més grans que us esperen al començament del nou curs, però per això mateix és important posar en valor el que s'ha fet durant aquests mesos en què tothom, famílies, alumnat, docents, comunitat educativa en general, s'ha vist abocat a posar en marxa recursos inesperats.
És un premi per a les escoles o instituts que han dut a terme, durant el curs, experiències de participació en què l'alumnat s'hagi involucrat en la vida del centre.
Si sou una escola que treballa perquè els seus membres es converteixin en subjectes actius que participen per a transformar el que els envolta, aquest premi us interessa.
Un projecte participatiu......sorgeix a iniciativa de l'alumnat o respecta les seves formes d'organitzar-se i de relacionar-se...inclou col·lectius diferents, dintre i fora de l'escola...marca un abans i un després en la vida democràtica de l'escola...fa participar a col·lectius que no acostumen a participar...fomenta que cadascú participi segons les seves possibilitats...permet valorar després si ha funcionat o no.
Una escola més democràtica amb alumnes més actius i compromesos.
Sol·licituds del 18 al 31 de juliol
VÍDEO: Premi Participa a l'Escola: reconeixent la tasca dels centres que fomenten la participació
Premi Participa a l'Escola 2019 per a municipis amb més de 20.000 habitants: projecte "Endavant amb el pati: un espai per a tothom" de l' Institut Quatre Cantons, de Barcelona.
Premi Participa a l'Escola 2019 per a municipis amb menys de 20.000 habitants: projecte "Comissió de Delegats del curs 18.19" de l'Escola el Rodonell de Corçà
Premi Participa a l'Escola 2018 per a municipis amb més de 20.000 habitants: projecte "Transformem els espais" de l'IES Bitàcola de Barberà del Vallès
Premi Participa a l'Escola 2018 per a municipis amb menys de 20.000 habitants: projecte "Créixer, compartir, construir" de l'IES Salvador Vilarrasa de Besalú
El conseller Bosch lliura el Premi Participa a l'Escola a l'Institut Escola Salvador Vilarrasa de Besalú
El Departament d'Acció Exterior, Relacions Institucionals i Transparència, a través de la Secretaria de Transparència i Govern Obert, convoca anualment el Premi Participa a l'Escola, l'objecte del qual és premiar les experiències de participació a l'escola dutes a terme durant el curs acadèmic corresponent a l'any de la convocatòria.
Els destinataris del Premi Participa a l'Escola són els centres de primària o secundària ubicats en territori català que hagin dut a terme experiències de participació a l'escola que contribueixin a l'apoderament dels i les alumnes en la gestió i la vida dels centres.
El premi consisteix en un diploma de reconeixement per la tasca realitzada i la dotació econòmica que es determinarà en cada convocatòria d'acord amb la disponibilitat pressupostària.
El premi té dues categories: una per a escoles ubicades en municipis de fins a 20.000 habitants i una altra per a escoles ubicades en municipis de més de 20.000 habitants.
Destinataris: Centres d'Educació Primària o Secundària
Dotació: com a màxim 5.500 euros
Premi Participa a l'Escola 2018 per a municipis amb més de 20.000 habitants: projecte "Transformem els espais" de l'IES Bitàcola de Barberà del Vallès
Premi Participa a l'Escola 2018 per a municipis amb menys de 20.000 habitants: projecte "Créixer, compartir, construir" de l'IES Salvador Vilarrasa de Besalú
El conseller Bosch lliura el Premi Participa a l'Escola a l'Institut Escola Salvador Vilarrasa de Besalú
Un dels objectius de la Secretaria de Transparència i Govern Obert és fomentar la participació de la ciutadania i considerem que una de les claus és treballar des de les escoles per tal que els nens i nenes creixin en un entorn que els escolti i els apoderi i esdevinguin adults amb sentit de pertinença i de responsabilitat en allò públic i col·lectiu.
El passat mes de juliol, es va organitzar, en col·laboració amb el Departament d'Ensenyament, una j ornada de tallers participatius amb l'objectiu de fomentar espais de deliberació a les escoles i emprar pràctiques participatives entre els alumnes de centres educatius.
Trobareu en aquesta pàgina els recursos que n'han sorgit.
Aquesta és la segona edició d'aquest taller que anualment ofereix un espai per a la reflexió dels professionals de l'ensenyament, i permet dotar-los de recursos útils per al seu dia a dia en el foment de la participació de l'alumnat.
La Secretaria de Transparència i Govern Obert organitza anualment un curs per a persones vinculades a entitats sense ànim de lucre.
La formació ofereix eines i habilitats per diagnosticar la participació de l'entitat, i recursos pràctics per fer un pas endavant en la millora de la participació interna.
El programa està destinat a un màxim de 30 persones de 10 entitats sense afany de lucre amb l'objectiu que les persones assistents adquireixin els coneixements per al disseny, implementació, i gestió dels plans de participació de les seves associacions.
També es busca impulsar accions concretes per a la millora de la participació interna.
Es recomana la participació de 3 persones per entitat.
El programa inclou una fase formativa a través d'una aula virtual, i una fase pràctica, amb un acompanyament expert personalitzat a cada entitat.
La formació té una durada aproximada de 40 hores.
El desenvolupament del curs és el següent:
Sovint les entitats sense ànim de lucre es troben davant la situació de mobilitzar i implicar a les persones sòcies i/o voluntàries en els projectes que desenvolupen.
Moltes vegades no poden o no saben:
La convocatòria d'ajuts a les entitats és una convocatòria anual per a ajudar les entitats sense ànim de lucre a millorar la seva participació interna.
L'objectiu és que l'entitat tingui més i millor participació en el seu dia a dia, en la presa de decisions.
Les entitats seleccionades reben un ajut mitjançant una persona assessora per a:
A l'hora de descriure el projecte es tindran en compte els següents criteris de valoració (es puntuarà sobre un màxim de 100 punts):
Consulta les bases de la convocatòria i la Modificació de bases de la convocatòria per a més informació sobre els criteris d'avaluació.
El portal de dades obertes de la Generalitat compta amb dos nous formularis per tal que els i les professionals que fan servir les dades obertes expliquin les mancances però també els avantatges que troben al portal, i si volen, puguin fer difusió de la seva experiència.
El formulari "Explica'ns la teva història" pretén recollir les històries i experiències que es troben al darrera de les organitzacions que fan servir dades obertes.
R ecopilar aquesta informació és fonamental per al govern per tal de mostrar la generació de valor social i econòmica que prové de les dades obertes per una banda, i també esdevé un element clau per millorar el servei de dades obertes de la Generalitat.
El segon formulari, "Difon la teva aplicació", permetrà a tot tipus d'usuaris difondre una aplicació, visualització o pàgina web que hagi desenvolupat mitjançant les dades obertes del portal de la Generalitat de Catalunya.
Les visu alitzacions i aplicacions són l'aplicació pràctica i més comprensible per a la ciutadania de les dades obertes i l'objectiu del portal és mostrar-les en la seva galeria d'aplicacions
El portal de dades obertes us ofereix dos nous espais de difusió d'experiència i coneixement
El procés participatiu "Visió 2030" ha tingut com a objectiu generar una visió pròpia sobre com ha de treballar la cooperació al desenvolupament de Catalunya amb relació amb els Objectius de Desenvolupament Sostenible.
El proper dia 28, el conseller Alfred Bosch presidirà la presentació de l'acte on es debatran els resultats.
L'acte de retorn té com a objectiu mostrar els principals resultats i els impactes en la estratègia Visió 2030 i els plans directors de cooperació.
Aquest procés participatiu, realitzat entre setembre i novembre de 2018, va comptar amb una gran diversitat de canals de participació, sessions a Catalunya, Colòmbia, Marroc i Moçambic, i amb més de 260 participants.
L'acte de retorn serà presidit pel conseller d'Acció Exterior, Relacions Institucionals i Transparència, Hble.
Alfred Bosch i comptarà amb la participació del director general de Cooperació al Desenvolupament, Manel Vila i Motlló; del director general de Participació Ciutadana, Ismael Peña López; i de la catedràtica de Sociologia, Marina Subirats.
Durant l'acte es presentarà el Pla director de cooperació 2019-2020
La Comissió de Política Territorial i d'Urbanisme de Catalunya (CPTUC) és l'òrgan superior de caràcter consultiu, en matèria de política territorial i d'urbanisme.
El Departament de Territori i Sostenibilitat publica, des del passat mes de juliol, les vídeo-actes de la Comissió, per tal de contribuir a la màxima transparència sobre els debats relatius a l'urbanisme a Catalunya.
La Comissió de Política Territorial i d'Urbanisme de Catalunya, entre d'altres, Informa sobre els assumptes en matèria de política territorial i urbanisme que són considerats a consultar, i avalua i reconeix les actuacions d'interès territorial no previstes en els plans territorials.
També emet informe sobre els projectes de modificació de figures de planejament urbanístic que tinguin per objecte alterar la zonificació o l'ús urbanístic dels espais lliures, les zones verdes o els equipaments esportius i ha de ser informada de les propostes, prèvies a l'aprovació de plans tramitats pels ens locals de municipis de més de 25.000 habitants, així com dels avantprojectes de llei i dels projectes de reglament en matèria d'ordenació del territori i urbanisme.
Els arxius del Sistema d'Arxius de Catalunya han de complir les obligacions de transparència següents (article 35 Llei 10/2001):
Amb aquest objectiu, el portal de Transparència ofereix a partir d'ara aquesta informació classificada de manera que la ciutadania i els investigadors poden conèixer com es classifica la informació, com es gestiona el període de conservació de documents i finalment com es realitza l'eliminació.
El projecte consisteix en què equips d'estudiants de secundària avaluïn un projecte finançat per fons europeus que sigui proper a la seva realitat: un cas pràctic d'avaluació de polítiques públiques a partir de dades obertes.
ASOC va néixer a Itàlia el 2013 i durant aquest curs escolar 2019-2020, amb el suport de la DG Regio de la Comissió Europea, es posa en marxa el pla pilot d'ASOC per estendre l'experiència a Bulgària, Croàcia, Grècia, Portugal i Catalunya.
El programa pilot inclourà enguany sis centres educatius catalans:
La Secretaria de Govern Obert i Transparència ha obert un espai al web governobert.gencat.cat on es penjaran els continguts relatius a les quatre lliçons del projecte i els resultats que els alumnes dels instituts aniran obtenint al llarg del curs.
Consulteu la nova guia breu de conceptes pressupostaris bàsics elaborada pel Departament de Vicepresidència i d'Economia i Hisenda.
Aquesta guia breu de conceptes pressupostaris bàsics explica de manera senzilla el contingut i el procés d'elaboració dels pressupostos de la Generalitat de Catalunya, i també les principals normes i regles que en regeixen l'elaboració i execució posterior.
El seu format permet accedir ràpidament als diferents continguts.
És un material que ajuda a entendre què són els pressupostos de la Generalitat, com s'elaboren, quin contingut tenen i en quina estratègia pressupostària s'emmarquen.
Des del punt de vista de la transparència, la publicació d'aquesta guia representa un pas més en la voluntat de donar a conèixer la informació de l'Administració a la ciutadania, i, sobretot fer-la comprensible.